Diari Oficial de la Generalitat Valenciana


Sumari del DOGV 5493, del 19-04-2007 (2007/4156)

RESOLUCIÓ de 6 de març de 2007, del Servici Territorial d'Energia, per la qual s'atorga l'autorització administrativa i l'aprovació del projecte d'instal·lacions de distribució de propà en la urbanització l'Almúnia Fase III, al terme municipal del Ràfol d'Almúnia. Exp.: CBREDE/2006/73/03 i CBDFCP/2006/8/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5493

Data del DOGV
:   19-04-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/4156


Data del document
:   06-03-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Ràfol d'Almúnia , el
    * empresa privada
    * gas

Vista la sol·licitud presentada per Repsol Butano, SA, per a l'autorització administrativa de distribució de propà en la urbanització l'Almúnia Fase III, al terme municipal del Ràfol d'Almúnia, amb destí als mercats domèstics comercials.  
Vist que l'Ajuntament del Ràfol d'Almúnia va ser informat pel Servici Territorial d'Energia d'Alacant de la sol·licitud feta per Repsol Butano, SA, i s'ha exposat en el tauler d'anuncis del dit Ajuntament del dia 4 al 26 d'octubre de 2006.  
Vist que realitzada la informació pública segons el que preveu l'article 73 de la Llei 34/1998, de 7 d'octubre, del Sector d'Hidrocarburs. En el BOP el dia 9 de de desembre de 2006 i en el DOGV el dia 12 de desembre de 2006.   
Vist que en la informació pública es presenta al·legació de Gas Natural Cegas, SA, en què s'assenyala que hi ha unes sol·licituds pendents de resoldre a Gata de Gorgos, Pedreguer, el Verger, Ondara, Xàbia i Pego municipis limítrofs al Ràfol d'Almúnia i que l'autorització d'este projecte suposaria una minva en el mercat potencial de la zona. Així mateix es consideraria l'existència de diversos distribuïdors, com a pràctiques ineficàcies del sistema per la qual cosa sol·licita que s'autoritzen els projectes presentats per esta mateixa.  
Vist que per aplicació de l'article 55 punt 1 apartat b) de l'esmentada llei, les instal·lacions de distribució de gas canalitzat de propà requerixen l'autorització administrativa.  
Atés que s'han complit els tràmits reglamentaris en l'expedient instruït a este efecte.  
Atés que l'al·legació presentada per Gas Natural Cegas, SA, pertany a projectes i procediments diferents, sense que afecte el projecte d'esta resolució.  
Atés els avantatges amb vista a la garantia, importància, qualitat i condicions tècniques plantejades per Repsol Butano, SA, este Servici Territorial d'Energia d'Alacant, en virtut de l'anteriorment establit i de les competències que li han sigut assignades a la Conselleria d'Infraestructures i Transport, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el reglament Orgànic i Funcional de la Conselleria d'Infraestructures i Transport, resol:  
Atorgar l'autorització administrativa i l'aprovació del projecte d'execució per a la construcció de la xarxa de distribució de propà en la urbanització l'Almúnia Fase III en la localitat del Ràfol d'Almúnia, les característiques principals de la qual són:  
- Subjecte: Repsol Butano, SA.  
- Tipus de gas: propà.   
- Instal·lacions: dos depòsits aeris de 13.030 l cada un.  
Canalitzacions en MPB amb canonada de polietilé amb diàmetres de 40 mm amb una longitud de 1520 m i diàmetre 20 mm amb una longitud de 200 m.   
- Zona geogràfica: urbanització l'Almúnia Fase III al municipi del Ràfol d'Almúnia.   
- Pressupost: 28.142,31 euros.  
Esta autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
Primera. Les xarxes estaran previstes per al subministrament de gas natural, en previsió que en un futur es dispose d'este combustible en el municipi.  
Segona. Repsol Butano, SA, haurà d'iniciar el subministrament de gas en el termini d'un mes, comptador a partir de la data en què el Servici Territorial d'Energia d'Alacant formalitze l'acta de posada en marxa de les instal·lacions.  
Tercera. Repsol Butano, SA, complirà amb les obligacions que estrictament s'assenyalen en l'article 74 Obligacions dels distribuïdors de gas canalitzat, i en el punt 1 de l'article 83 Obligacions i drets dels distribuïdors i comercialitzadors amb relació al subministrament de la Llei 34/1998, de 7 d'octubre, del Sector d'Hidrocarburs.  
Quarta. El titular d'esta autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs.  
Cinquena. Les instal·lacions que s'ha d'establir es faran d'acord amb el projecte tècnic d'instal·lació de dos depòsits aeris de GLP de 13.030 litres i xarxa de canonades per a proveir un canalitzat de 97 habitatges del Sr. Juan José Costa Serrat, col·legiat núm. 3.607, del Col·legi d'Enginyers Tècnics Industrials d'Alacant i visat en data 06.09.06, i en tot moment s'ha de complir amb el reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, la Llei 21/1992, de 16 de juliol, d'Indústria, així com les disposicions i normes tècniques que en general s'apliquen. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
Sisena. Esta autorització en cap cas s'entendrà concedida en règim de monopoli ni concedirà drets exclusius, tal com indica l'article 73 de la Llei 34/1998, de 7 d'octubre, del Sector d'Hidrocarburs.  
Setena. Esta autorització administrativa s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això d'acord amb el que disposa l'article 73.4 de la Llei 34/1998, de 7 d'octubre.  
Huitena. La determinació de les tarifes i del règim econòmic que s'apliquen per al subministrament de gas canalitzat es regiran per les disposicions vigents en cada moment.  
Novena. Esta autorització s'atorga sense perjuí de tercers i deixa fora de perill els drets particulars.  
Desena. Per a introduir modificacions que afecten les dades bàsiques serà necessari obtindre l'autorització d'este Servici Territorial d'Energia d'Alacant.  
Onze. El dit Servici Territorial, una vegada finalitzades les obres d'instal·lació procedirà a efectuar els assajos i proves oportunes, així com a demanar un certificat final d'obra, firmat per tècnic superior competent i visat pel col·legi oficial corresponent, en el qual conste que la construcció i el muntatge de les instal·lacions s'han efectuat d'acord amb la normativa tècnica vigent que se li aplique.  
Dotze. Repsol Butano, SA, donarà compte de la terminació de les instal·lacions a l'organisme autoritzant per al seu reconeixement definitiu i l'alçament de l'acta de posada en marxa, sense este requisit no podran entrar en funcionament.  
Tretze. Serà causa de revocació d'esta autorització administrativa:  
· L'incompliment de la constitució del depòsit de garantia en la forma i termini assenyalat en estes condicions.  
· L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Contra esta resolució, podrà interposar-se recurs d'alçada davant de la Direcció General de l'Energia en el termini d'un mes, comptador des de l'endemà de la notificació d'esta, de conformitat amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Alacant, 6 de març de 2007.- El cap del Servici Territorial d'Energia: Miguel García Mengual.